
l'humanité qui correspond à la période de préparation de l'Incarnation du Seigneur, 
l'Esprit de Dieu impressionnait surtout de l'extérieur, les fils d'Israel, notamment dens 
les périodes trés critiques par lesquelles passait le peuple biblique en intenifiant au 
maximum les forces physiques des personnes impliquées dans le salut de leurs 
confrères. À mesure de la maturation spirituelle de l'homme; l'oeuvre de l'Esprit tient 
surtout de l'interieur de celui-là, en agissant notamment sur l'esprit. 

Les multiples formes de la manifestation de la puisaance de l'Esprit dans le monde 
biblique sont une icône de l'inondation de Celui-là sur le corps entier (sur tout la 
création) de partout après le sacrifice du Christ (Joél 3,1-3). 

CONCEPTUL DE DUH ÎN CĂRŢILE SAPIENTIALE 


Problematica noțiunii de duh în perspectiva Vechiului Testament este, 
fără îndoială, vastă şi, în egală măsură, complicată, ea necesitând un studiu 
amplu atât la nivel de concept, cât şi sub aspectul său evolutiv ca percepere 
si înțelegere a unei realități tainice referitoare la însăşi esența lui Dumnezeu. 
Omul biblic al Vechiului Testament este unul al căutărilor şi al întrebărilor; 
drumul străbătut de el sub lumina revelație veterotestamentare in care marile 
teofanii devenite in mod firesc momente de reflecţie şi trăire - mă refer aici, 
evident, la teofaniile care au avut ca protagonişti pe patriarhii de demult sau 
pe Moise, pe regi sau pe profeti - constituie în realitate o serie de etape ale 
näzuinfei omului de a-l cunoaşte pe Dumnezeu, adică de a cunoaşte taina 
ființei sale ca esență şi a faptelor sale ca manifestare în exterior, adică în lume, 
a gloriei sale. 


Alegerea, ca studiu al conceptului de duh în spațiul biblic al cărților 
sapientiale, prezintă din punct de vedere metodologic cel puţin două avantaje, 
importante şi semnificative. 

Cărţile sapientiale, în speţă Cartea Infelepciunii lui Solomon şi Cartea 
lui Ben Sirah sau Eclesiasticul, pe de o parte constituie o etapă finală şi, deci, 
de sinteză a ceea ce evreul biblic a perceput şi înțeles prin noțiunea de duh; 
pe de altă parte, transpunerea din ebraică în greacă a conceptului de duh sub 
toate formele sale specifice de exprimare constituie, din perspectivă teologică, 
un câmp fertil de analiză, pentru că acesta, la rândul său, a însemnat pregă- 
tirea finală sub aspect lingvistic, conceptual şi doctrinar a teologiei neo- 
testamentare despre Duhul Sfânt. 


Ţinând cont de cărțile sapientiale, putem afirma că esenţa celei de a 
treia persoane în Dumnezeu nu era cu totul necunoscută evreilor, sau cel 
puţin unei părți dintre ei, în preajma Noului Testament, deci a revelatiei 
creştine. Această cunoaştere a Duhului a fost desigur tardivă, restrânsă şi 
progresivă. Într-o primă fază ambiguă şi obscură, ea s-a clarificat însă în mod 

treptat, pregătind prin aceasta revelația completă a Noului Testament. Putem 
afirma, plecând de la aceste considerente, că noutatea doctrinală clară şi 
completă a lui Isus Cristos despre Duhul lui Dumnezeu şi operele sale nu a 
însemnat o surpriză totală!, ci o continuare până la clarificarea finală a unei 
teologii bazate pe Duhul lui Dumnezeu şi care brăzdează ca un fir roşu 
Scripturile Vechiului Testament, de la prima până la ultima pagină a Bibliei. 


1. Sensul noțiunii de spirit în Biblie 

În teologia Vechiului Testament, conceptul de duh are un rol deosebit 
de important, cunoscând pe de o parte o evoluţie semnificativă, dar, pe de 
altă parte, o multitudine de sensuri?. 


a) Termenul de MM (rüah) este preluat în mod curent de limba greacă 
în Septuaginta cu xvedua. De la carte la carte sau de la epocă la epocă, ter- 
menul de MN cunoaşte sensuri multiple. La origine, MN însemna curent de 
aer (Ts 57,13), vânt (Gen 8,1) sau furtună (ler 13,24), sens preluat deseori şi 
în cadrul psalmilor. Plecând de la forța de mobilitate a vântului, termenul N) 
înseamnă, de asemenea, puterea cu care Dumnezeu acționează (Ex 14,21), 
adică acel vânt puternic care a uscat marea. Alteori, MN exprimă puterea 
creatoare a lui Dumnezeu (Gen 1,2), cel care umple lumea, cuprinde toate 
şi ştie orice (Int 1,7). Explicaţia acestei evoluții la nivelul semantic al 
termenului MN rezidă în concepția singulară a evreului biblic referitoare la 


! Cf. studiul Esprit-Saint, sa Divinité, în Dictionnaire de Theologie Catholique, 
Paris, 1924, vol. V, col. 683. 

2 Idem, coll. 677-678: în rezumat termenul duh are următoarele sensuri: 

a) un sens fizic, care se referă la fenomenele naturale; 

b) un sens fiziologic, care se referă la viaţă şi la formele ei de manifestare; 

c) un sens psihologic, care se referă la sufletul omului, la puterile sale, la afecțiunile 
sale, la viaţa sa; 

d) un sens preternatural, care se referă la lumina vizibilă şi la fiinţele care fac parte 
din această lume; 

e) un sens supranatural, care se referă la Dumnezeu, la viaţa sa, atributele şi 
influenţa sa asupra sufletului uman. 

evenimentele misterioase şi extraordinare din natură prin care Dumnezeu îşi 
manifestă prezenţa şi acțiunile sale. 


b) Al doilea sens al termenului DN este cel de suflare sau räsuflare, 
care, asemenea vântului în natură, susține şi insuflefeste trupul omului. Omul 
nu stăpâneşte această răsuflare; ea vine de la Dumnezeu, iar atunci când 
răsuflarea se stinge, omul moare (ob 34,14-15). Răsuflarea înseamnă puterea 
de viaţă a omului, dar şi viața în desfăşurarea ei (Is 42,5). Atâta vreme cât 
suflarea divină este prezentă în ființa omului, face ca ea să se mențină vie, 
devenind prin aceasta sursa impresiilor şi ale emoţiilor omului ca formă de 
manifestare a actului de răsuflare: teama (Gen 41,8), mânia (Jdc 8,3), 


„ bucuria (Gen 45,27) etc. 


c) Foarte des în paginile Vechiului Testament, termenul de MN este 
raportat la Dumnezeu: DONIN MN (riah 'elohim). Aşa cum omul, graţie 
spiritului său, pătrunde cu ajutorul lui Dumnezeu în realitatea tainică a 
divinului, tot aşa şi Dumnezeu acţionează în lume şi în istorie. În formularea 
acestei teologii, profeţii au avut un rol important. Duhul lui Dumnezeu nu 
este revelat ca persoană, ci ca putere divină care are forța de a-l transforma 
pe om (Ps 51,13), de a-l face ascultător față de Cuvântul său (Zah 7,12). 
Alteori, Duhul lui Dumnezeu acționează pentru a obține efecte surprin- 
zătoare, duh de toropealä (Ts 29,10) sau duh de zăpăceală (Is 19,14). Duhul 
lui Dumnezeu coboară asupra lui Moise (Num 11,17.25), este transmis lui 
Iosua (Num 27,18; Dt 34,9). Regele David primeşte în ziua ungerii sale duhul 
(1 Sam 16,13) vorbind prin gura sa (2 Sam 23,2). Duhul lui Dumnezeu 
coboară asupra lui Elizeu ca moştenire din partea lui Ilie (2 Reg 2,9), iar mai 
târziu profetul Osea se va defini a fi un om al duhului (9,7). 

Toate aceste manifestări ale Duhului sunt pentru evreul biblic împli- 
nirea fägäduintelor alianței din partea lui Dumnezeu care întotdeauna a întărit 
cu darurile sale pe trimişi săi la poporul lui Israel. 

2. Termenul nveöna în Cartea Inelepciunii 


Autorul Cărții Intelepciunii, aşa cum era firesc; foloseşte deseori şi în 
contexte diferite termenul de duh. Sub aspect semantic, respectivul termen 
cunoaşte o autentică evoluţie, ceea ce face ca studiul său să devină o ade- 
vărată sursă de cunoaştere şi îmbogăţire pe plan teologic. La acest lucru a 
contribuit, indiscutabil, pe de o parte influenţa filosofiei greceşti, a cărei 
orientare spre universalitate şi transcendenfä este pe deplin cunoscută şi ac- 
ceptată, iar pe de altă parte, substituirea termenului de NYNA (Torah) — un 
concept fundamental al teologiei Vechiului Testament — cu voia si 
corelarea acestuia cu noțiunea de AöYog? a impulsionat o percepere nouă în 
termeni aplicativi a conceptului de nveôpa. În Cartea Înţelepciunii, noţiunea 
de mvedua exprimă două idei fundamentale: una antropologică, adică 
principiul vieții, şi alta teologică, în sensul că însăşi oopia este corelată 
direct la nveVuo, obținându-se formula spirit de înțelepciune şi care la 
rându-i este un dar divin obţinut prin rugăciune. 

a) Ilvevua ca principiu al vieţii: această noțiune, raportată, evident, 
la om, este de presupus ca fiind o influenţă provenită din Gen 2,7, unde se 
afirmă că Dumnezeu a suflat în faţa omului súflare de viaţă, iar omul a 
devenit ființă vie. Acest principiu de viață aparţine în exclusivitate numai lui 
Dumnezeu. Dumnezeu însă a insuflat un Suflet de viață si a inspirat un suflu 
vital (Ing 15,11). Cele două expresii, suflul de viață şi suflul vital sunt 
sinonime, ele exprimând una şi aceeaşi realitate înțeleasă ca nveüna. Alteori, 


? DV — Șekinah — Nu este lipsit de semnificaţie a sublinia faptul că în contextul 
teologic intertestamentar, termenul MDV (locuire, sälägluire) este utilizat tot mai mult, mai 
ales în tar gume şi în literatura rabinică (Talmud, Midraş etc.). Plecând de la Dt 12, 11; 14, 23 
şi altele asemănătoare, unde se spune că Dumnezeu permite ca Numele său să locuiască în 
Templu, rabinii au introdus termenul N)IV ca un înlocuitor pentru numele divin. N)5W nu 
exprimă în nici un caz o ipostază a divinității, ci o înlocuire a numelui de Jahve sau Elohim, 
pe care evreul pios, din respect pentru sfinfenia acestor nume nu avea voie nici măcar să le 
pronunţe. lată câteva exemple semnificative: a saluta fața lui Sekinah, adică a se prezenta 
înaintea lui Dumnezeu sau a aduce pe cineva sub aripa lui Şekinah, adică a ajuta pe cineva 
să se convertească la Dumnezeu. In limbajul curent rabinic, MDW este de fapt unul din 
multitudinea de nume înlocuitoare pentru Dumnezeu, cum ar fi: Numele, Cel Sfânt, Cel 
Atotputernic, Locul, Cel Preainalt, Cerul etc. (cf. Histoire du dogme de la Trinite, vol. 1, 
Paris, 1927, 165-168). 

Dumnezeu dăruieşte omului nveĝpa, pentru că omul a primit duhul in dar 
(int 15,16). Viaţa omului în desfăşurarea ei nu este doar o simplă suflare care 
apoi tace şi se transformă în uitare (În 2,3); viaţa înseamnă însăşi perenitatea 
pe care Dumnezeu o dăruieşte fiecăruia în parte: Duhul tău cel fără strică- 
ciune este întru toate (Inf 12,1). Autorul biblic nu se referă nicidecum în acest 
verset la spiritul filosofiei stoice sau la aşa-numitul suflet al lumii. Trebuie su- 
bliniat faptul că Vulgata şi, împreună cu ea, alte manuscrise latine vechi, tra- 
duc incorect: Cât e de bun şi plăcut, Doamne, duhul tău in tot ce există!. 
Atunci când omul moare, pierde suflarea de viață (fnt 16,14), însă el devine totuşi 
părtaş la nestricăciune, pentru că cei drepți vor fi vii pentru totdeauna, iar 
răsplata lor este de la Domnul, căci Cel Atotputernic are grijă de ei (Int 5,15). 
Autorul exprimă acest gând într-o manieră de-a dreptul surprinzătoare pentru 
viziunea teologică a Vechiului Testament, când spune: Dumnezeu l-a creat 
pe om pentru nestricäciune (2,23a). De reţinut însă faptul că Ing 15,11 şi 
16,14 înlocuiesc termenul tveün«a cu Wuxr, însă acest lucru nu ar trebui să 
influențeze radical analiza noastră lingvistică. 

b) Zopia identică lui rvevua: în această formă, spirit de înțelepciune 
apare în 7,7 şi 9,17. Confirmând tradiția sapiențială curentă (vezi Job 28,15-19; 
Prov 3,14-15; 8,10-11), autorul adaugă în contextul lui 7,7 unele atribute 
specifice gândirii greceşti: sănătatea, frumuseţea şi lumina. Am prețuit înțelep- 
ciunea mai mult decât sănătatea şi frumuseţea; am pus-o chiar înaintea 
luminii, fiindcă strălucirea ei nu se stinge niciodată (7,10). 

Omul nu intră în posesia acestui tip nou de rveüna prin faptul că primeş- 
te viață; ea este, dimpotrivă, rodul rugăciunii intense“. Conform Inf 7,22-30, 
Tvea conţine în sine o forță intelectuală specială (voep6v), care permite o 
recunoaştere clară (oa.d&c) şi evidentă (6E5) şi care nu este legată nici de spaţiu, 


* În Ben Sirah 24,3 stă scris: „Eu am ieşit din gura Celui Preaînalt şi ca negura am 
acoperit pământul“. Autorul lasă să se înțeleagă că suflarea care iese din gura Celui Preaînalt 
acoperă apoi pământul sub forma unui nor apăsător. Este de presupus că, în acest caz, autorul 
cărții face o aluzie deosebit de subtilă la celebrul verset din prima pagină a Scripturii: 
„Pământul este netocmit şi gol. Întunericul acoperea adâncul şi duhul lui Dumnezeu sufla 
deasupra apelor“ (Gen 1,2). 

nici de timp (evkivnrov). El pătrunde cu o eficiență universală (oA Uunep&c) 
toate lucrurile existente, prin forța libertăţii sale (Aerttöv), fără însă a fi atinsă 
de acestea (&r1juavrov). Ca atare, tveün« are întotdeauna ca finalitate 
numai binele (Pi âya0ov); el este cruțat de orice pată (&u6Auvrov) şi în 
toate binevoitor (evepyeTk6v) şi iubitor de oameni (Pi âvOpwnov). Faptul 
că acest veüna pătrunde cu forța sa toate celelalte nveünara (Inf 7,23) 
arată că el este expresia voinţei divine pe care o duce la îndeplinire (Int 9,17), 
pentru că nu cunoaşte nici limite, nici îngrădire, nici nesiguranță; el toate le 
vede şi toate le aude: Duhul lui Dumnezeu umple lumea, el cuprinde toate 
şi ştie orice şoaptă (Int 1,7). Activitatea dătătoare de viață a duhului este uni- 
versală grație omniprezenfei divine; în plus, duhul reuşeşte să unească în mod 
intim lucrurile existente, astfel încât el percepe orice cuvânt pronunţat. Aceas- 
tă forță supraomenească cu caracter intelectual şi etic se află într-o relație 
unică cu Dumnezeu (povoyevéç). Într-un anumit fel se poate conclude că 
pneuma divină şi pneuma specifică omului nu se exclud între elef. Autorul 
Cărții Infelepciunii nu intenţionează să realizeze o diferențiere în această pro- 
blematică, ceea ce el conturează destul de bine este ideea unei independente 
la nivel de acţiune ale celor două pneuma, cea divină şi cea umană. 


5 În iudaismul intertestamentar conceptul de duh este înţeles în perspectivă filozofică. 
Asa cun am semnalat în studiul de mai sus, Cartea Intelepciunii, singura concepută direct în 
limba greacă, este și unica în tot Vechiul Testament care concepe ideea de nvedua ca o 
realitate imaterială şi nestricăcioasă (7,22ss). În celelalte cărţi deuterocanonice, dar şi în 
scrierile apocrife ale Vechiului Testament, ca de altfel si în literatura rabinică, sunt preluate 
în totalitate punctele de vedere ale cărţilor canonice. Semnificativ este faptul conform căruia 
sufletele celor morţi sunt calificate ca fiind “spiritele celor morţi” (Henoch 22,3-13; 93,12; 
98,3.10). Totuşi, pe baza analogiei şi ademonologiei acelor timpuri, aceste texte fac deosebire 
între spiritele bune şi cele rele, care au în sfera lor de influență atât natura, cât şi oamenii. 

Textele descoperite la Qumran cunosc si ele duhurile ca fiinţe personale, bune și 
rele, care se află într-o luptă continuă pentru a cuceri inima omului. Cât priveşte natura acestor 
spirite, Qumran-ul nu oferă elemente noi care să prezinte o importanţă deosebită în ceea ce 
priveşte conceptul de duh. 

3. Raportul între duh şi înțelepciune 


Folosirea şi interpretarea nouă dată termenului de înțelepciune în cărțile 
sapientiale a impulsionat indirect şi înțelegerea conceptului de duh. În realitate, 
acest lucru era inevitabil din punct de vedere teologic, având în vedere modul nou 
de percepere a realitätilor divine. Cartea Intelepciunii afirmă în repetate rânduri 
că ea, înțelepciunea, sălăşluieşte în Duhul Sfânt; înțelepciunea, care este necreată, 
este de fapt o ipostază divină, Jogos-ul lui Dumnezeu. Pentru acest motiv, este de 
presupus că între înțelepciune şi Duh există un raport intim, care exprimă în 
realitate identitatea naturii lor (int 1,6ss; 7,7.22.25). 

Înţelepciunea şi, în consecinţă, Spiritul Intelepciunii, re- 

prezintă, în viziunea Cărții Intelepciunii, două persoane dis- 

tincte, în care identitatea naturii divine nu absoarbe perso- 

nalitatea diferită a unei sau a celeilalte. Dacă Duhul Sfânt 

este distinct de Înţelepciunea necreată, el este în egală 

măsură distinct de Dumnezeu Tatăl, care l-a trimis şi care îl 

asociază logos-ului său în opera creaţiei“. 

Ilve6uo, în viziunea Cărţii Înţelepciunii, înseamnă o realitate sublimă 
care depinde de Dumnezeu şi totuşi bucurându-se de o anumită independență 
în acţiune. În ce măsură avem de a face aici cu o realitate materială sau cu 
una spirituală, rămâne totuşi o dilemă sub aspect teologic. Acest lucru este 
evidențiat de faptul că noţiunea de nveün« exprimă, pe de o parte, sublimi- 
tatea până la transcendenţă a lui Dumnezeu în raportul său cu lumea creată, 
iar pe de altă parte, prezența lui Dumnezeu în lumea materială, ceea ce face 
ca acest lucru să fie înțeles atât ca o forță intelectuală (voep6v), cât şi ca o 
manifestare deplină a libertăţii (Aexr6v). Această activitate dublă din partea 
lui tveüna cosmic poate fi uşor identificată în lumea existentă ai cărei benefi- 
ciari sunt toți. Din păcate — iar acest lucru este firesc atât din punct de vedere 
teologic, cât şi cronologic —, autorul Cărții Intelepciunii nu putea depăşi şi 
ultimele bariere de percepere a conceptului de duh, lucru care a fost atir.s şi, în 
consecință, clanficat pe deplin de învățătura creştină a lui Isus din Nazaret. 


° Cf. studiul Esprit-Saint, sa Divinité, în Dictionnaire de Theologie Catholique, col.683. 

Cartea Înţelepciunii prezintă din acest punct de vedere suma tuturor 
reflectiilor şi a rezultatelor obţinute în câmpul revelațiilor biblice în ceea ce 
priveşte noțiunea, conţinutul şi implicațiile practice şi teoretice a ceea ce 
evreul Vechiului Testament a reuşit să atingă în drumul lung al căutărilor 
referitoare la ceea ce teologia creştină defineşte ca fiind realitatea ontologică 
a Duhului Sfânt. 


4. Este Duhul lui Dumnezeu o hypostază? 


În urma celor expuse mai sus, chiar dacă toate punctele de vedere 
propuse spre studiu nu sunt întru totul exhaustive, se impune totuşi răspunsul 
la o întrebare firească: este duhul lui Dumnezeu o hypostază? Un punct de 
vedere se impune a fi subliniat, duhul lui Dumnezeu sau Duhul Sfânt nu este 
niciodată prezentat în Vechiul Testament ca persoană, fie în sensul ei sco- 
lastic, fie în sensul semitic al termenului în studiu, ca ceva care define întreaga 
putere şi acționează independent. 


mvedua înseamnă acea forță, sau dacă se doreşte acea energie, care 
acţionează prin Dumnezeu direct în viaţa omului: În cazul în care duhul este 
văzut ca separat de Dumnezeu sau ca acționând paralel cu acesta, acest lucru 
corespunde întru totul concepției tradiționale a evreului biblic. Duhul lui 
Dumnezeu, care într-o primă fază exprima suflarea lui Iahve, acționează 
evident independent de Dumnezeu aşa cum este cazul actului de suflare care 
nu poate pleca decât dintr-o ființă vie (Ps 104,30; Is 48,16). 

Este firesc de a percepe limbajul curent al Bibliei şi implicit şi cel al 
cărților sapientiale, ca având un pronunțat caracter metaforic. Acest lucru 
facilitează de fapt şi înțelegerea în plan realist a termenului aflat în studiu în 
dimensiunea sa emotivă şi intelectuală. 


Atât Vechiul Testament, cât şi iudaismul intertestamentar, dar şi 
literatura rabinică sunt unanime în a considera duhul lui Dumnezeu ca fiind 
o hypostază sau cel puțin ca o ființă intermediară între Dumnezeu şi lume. 


S-ar putea reproşa acestui punct de vedere că iudaismul a considerat 
această ființă intermediară între Dumnezeu şi lume ca fiind îngeri, lucru 

operat cu regularitate şi de traducătorii greci ai Septuagintei. Totuşi trebuie 
subliniat cu fermitate faptul că în viziunea teologică vetero-testamentară 
îngerii se diferențiază fundamental de Dumnezeu. Sfântul loan Damascenul 
defineşte nveüna ca fiind înainte de toate Duhul Sfânt, totuşi nveûĝpa ex- 
primă în egală măsură puterea Duhului Sfânt, îngerul bun, demonul, sufletul, 
inteligența şi vântul”. 

Exegefit sunt unanimi asupra faptului că dintre toate cărțile Vechiului 
Testament, cartea Infelepciunii este cea mai clară în ceea ce priveşte doctrina 
despre duhul lui Dumnezeu. Autorul acestei cărți prezintă Duhul Sfânt ca fiind 
un educator al oamenilor în tot ceea ce este bun, frumos şi drept (Int 1,5-6). 
Semnificative sunt atributele cu valoare de esență ale duhului, aşa cum sunt 
ele enunțate în Inf 7,21-23: 

Toate cele ascunse şi arătate le-am cunoscut, fiindcă infe- 

lepciunea, meştera tuturor, mi-a dat învățătură. Într-adevăr, 

în ea se află un duh de înţelegere, sfânt, fără pereche, cu 

multe laturi, nepământesc, ager, pătrunzător, neintinat,, 

preaingelept, fără de patimă, iubitor de bine, ascuțit, neo- 

bosit, binefăcător, iubitor de oameni, neclintit, temeinic, ne- 

turburat, atotputernic, atotveghetor. 

Unii exegeti n-au ezitat să enunfe ideea că acest text biblic conţine 
exprimarea formală a divinității Duhului Sfânt?. În cadrul Cărţii Infelepciunii, 
duhul nu est eo simplă abstracţie sau o personificare cu caracter oratoric, 
duhul întruneşte toate atributele specifice divinității, aşa cum ele au fost 
enumerate mai sus. 


1 De fide orthodoxa, P.G., t. XCIV, col. 857-859. 
8 Cf. LESETRE, Le Livre de la Sagesse, Paris 1896, pag. 67. 

5. Duhul, înţelepciunea şi legea în Cartea Înţelepciunii 
Cartea Înţelepciunii, ultimul produs literar al Vechiului Testament’, 
acordă, aşa cum s-a semnalat deja, un spațiu consistent noțiunii de duh. De 
fapt, pentru a cunoaşte planul lui Dumnezeu şi, prin urmare, pentru a şti ceea 
ce El aşteaptă de la noi, este necesar, în viziunea autorului acestei cărți, ca 
Dumnezeu să dăruiască omului înțelepciunea şi duhul său. Marele merit al 
cărții /nfelepciunii este tocmai acela, unic în tot Vechiul Testament, de a fi 
pus în paralele conceptul de înțelepciune şi cel de duh, continuând aproape 
integral învățătura profeților Ieremia şi Ezechiel în această privință. Este 
cunoscut faptul că Ieremia este prin excelență profetul interiorizării legii ca 
dar special al alianţei celei noi: 
Voi pune legea mea înlăuntrul lor, 
şi în inima lor o voi scrie... 
toți mă vor cunoaşte, 
de la cel mai mic până la cel mai mare, 
iar eu le voi ierta fărădelegile lor 
şi nu-mi voi mai aduce aminte 
de păcatele lor (ler 31,33-34). 
Profetul Ezechiel, la rândul său, face unele precizări semnificative: 
Eu voi pune duhul meu înlăuntrul vostru 
şi voi face ca voi să umblafi după legile şi oränduielile mele, 
să le päzifi şi să le observați ... 
Eu vă voi elibera de toate nelegiuirile voastre (Ez 36,27.29). 
| Este evident că textele citate mai sus lasă să se înțeleagă că interio- 
rizarea legii este în realitate un dar nou din partea lui Dumnezeu. În special 
profetul Ieremia insistă asupra acestui fapt, în timp ce profetul Ezechiel spune 
clar, acest dar interior este însuşi Duhul Sfânt. Graţie duhului, omul va putea 
cunoaşte în mod real planul lui Dumnezeu față de noi. În viziunea autorului 
Cărții /nfelepciunii, darul înțelepciunii divine nu se deosebeşte de darul 


Baar a er 
Opinia asupra originii acestei cărți este unanimă în a o situa du î 
ci i i 1 pă anul 100 î.C., aşa- 
dar chiar în preajma erei creștine. Cf. A. SCHMITT, Weisheit, Echter Verlag, 1989, pag. 5-16, 

duhului. Înţelepciunea îşi va avea sălaşul în însăşi inima omului constituind 
forța acţiunilor, dar şi a existenţei sale. Acest dar este întru totul necesar, 
lucru confirmat de autorul cărții: Chiar dacă ar fi cineva desăvârşit printre 
oameni, de-i va lipsi înțelepciunea ta,va fi socotit un nimica (int 9,6). 

Asa cum se exprima profetul Ezechiel, darul duhului şi cel al intelep- 
ciunii îl va purifica pe om eliberându-l de păcat, îi va îndrepta în direcție justă 
paşii săi, adică însuşi comportamentul şi modul său de gândire (cf. In 9,18). 

Darul duhului duce in egală măsură la cunoaşterea lui Dumnezeu 
după cuvintele profetului Baruh: Fericifi suntem noi, Israele, fiindcă ceea 


ce-i place lui Dumnezeu, ne-a fost descoperit nouă (4,4). 


Ei au cunoscut mântuirea pe care Dumnezeu a realizat-o deja în mare 
parte, aşa cum reiese din /nf9,18: Graţie înțelepciunii am cunoscut mântuirea! 


6. Concluzie 

Cele expuse până acum dovedesc nu numai complexitatea tematicii 
propuse spre studiu, dar şi implicaţiile în perspectivă teologică a respectivei 
tematici. Cred că ar fi semnificativ dacă s-ar face în acest context o referință 
la textul, de altfel cunoscut, din Faptele Apostolilor 19: 


În timp ce Apolo era la Corint, Paul, străbătând ţinuturile de 

sus, ajunse la Efes. Câțiva dintre ucenici au aflat de acest 

lucru şi-i întrebară: Aţi primit Duhul Sfânt, când aţi crezut? 

Ei au răspuns: Nici n-am auzit că există Sfântul Duh. 

Această întâmplare petrecută la Efes, pe cât de curioasă pe atât de 
surprinzătoare, dovedeşte un lucru simplu - este absolut necesar să se 
vorbească şi să se studieze cât mai mult despre Duhul Sfânt. Acest lucru şi-l 
propune şi colocviul de astăzi. 

Tradiţia Sfinţilor Părinţi şi teologia creştină sunt unanime în a re- 
cunoaşte că Vechiul şi Noul Testament, primul graţie aluziilor sale voalate, 
cel de-al doilea însă prin afirmaţii explicite, afirmă existența unei persoane 
distincte din Sfânta Trieme, iar această persoană este cel mai des numită 
Duhul Sfânt. În egală măsură, noi ne rugăm Duhului Sfânt pentru că el este 

cel care face ca viaţa să fie cu adevărat viață. Printr-un salt care ne poartă în 
actualitate, consider semnificativă pentru înțelegerea deplină a ceea ce Duhul 
a însemnat dintotdeauna pentru cei care cred, rugăciunea la Duhul cel 
Atotputernic a unei comunităţi de indieni creştini din Peru: 

Vânt care sufli pretutindeni, eu mă rog fie, ca Tu să baţi în lo- 

cuingele şi capetele celor mari şi puternici, dar şi acelor mici şi 

sărmani, pentru ca toți să fie trezifi la viață. Eu mă rog, ca Tu 

să sufli în tot locul şi să trimifi pretutindeni focul Tău. 

Eu mă rog, de asemenea, pentru fiecare om în parte. Suflä 

puternic, pentru ca focul din mine să nu se stingă niciodată. 

Focul, pe care l-am primit la botez, pentru ca eu să fiu 

intotdeauna o flacără aprinsă pentru fraţii şi surorile mele, 

şi să ard fără frică, până tot ceea ce este uscat în mine va fi 

ars cu totul. Dar eu si tu şi noi toți avem aceeaşi menire, să 

deschidem ochii celor care umblă încă prin întuneric. 


mons. Vladimir PETERCĂ 

Zusammenfassung 


Der Begriff nveðpa gehört zu den meinst gebrauchten Vokabeln sowohl im Alten 
als auch im Neuen Testament. Von dem ersten bis zum dem letzten Buch der Bibel 
kennt nveünea eine bedeutungsvolle und vielfaltige semantische Entwicklung, die 
ein wichtiger Bestandteil der biblischen Offenbarung ist. Sein Studium ist kompliziert 
nicht nur innerhalb der hebraischen sondern auch der griechischen Bibel. Aus dieser 
teologischen Perspektive gestalten die Bücher der Weisheit eine Art Drehscheibe 
zwischen den beiden, in denen der Gebrauch von nveün« ein neues und inhaltlich 
ein verschiedenes Verständnisstadium dieses Begriffes, d.h. eine Brücke zum Neuen 
Testament ist. 

Der biblische Mensch ist offensichtlich ein suchender Mensch, er hat viele Fragen zu 
stellen, die Antwort aber kommt immer von Gott selbst. So war der Fall mit den 
Patriarchen von einst, so war später mit den Königen und den Propheten Israels. Die 
Bücher der Weisheit sind infolgedessen angesichts des Begriffs nicht nur eine neue 
Etappe in seinem Gebrauchs, aber auch eine semantische Bereicherung dank dem 
hellenistischen Einfluss, die die nveün«a -Lehre im Neuen Testament vorbereit und 
theologisch ermöglicht hat. Die Weisheit ist die lebensschenkende Kraft Gottes, deren 
Erfüllung und Herrlichkeit am Pfingsttag lebendige Wirklichkeit im Leben der 
Kirche, d.h. der neuen Gemeinschaft des früheren Israels, geworden ist. 


Das nveüna ‚das einst über dem Wasser schwebte (Gen 1,2) wird jetzt Quelle des 
Lebens, die das Antlitz der Erde erneuert (Ps 104,30), d.h. der Hauch der Kraft 
Gottes und das reiner Ausfluss der Herrlichkeit des Allherrschers (Weish 7,25). Das 
vorliegende Studium ist aus allen diesen Gründen ein Beitrag zu einem erneuerten 
Verständnis des Begriffs nveüne im Licht der Weisheitsbüchern. 


